cyanic-selkie/wikianc huggingface dataset:
Tripura
Historia
thumb|vasen|Tripuran viimeinen kuningas [[Bir Bikram Kishore Manikya.]] thumb|vasen|Tripuran kuninkaiden vanha [[Ujjayantan palatsi.]] Tripura muodosti aikanaan oman itsenäisen kuningaskuntansa, jota hallitsivat Manikya-dynastian kuninkaat. Kuningaskunnan legendaarista historiaa tunnetaan 1400-luvulla kuningas Dharma Manikyan valtakaudella valmistuneesta bengaliksi kirjoitetusta Rajamala-teoksesta. Tripura mainitaan myös Mahabharatassa Kurukshetrasodan yhteydessä. Vuosina 1431–1462 Dharma Manikyan ja tämän pojan Dhanya Manikyan (1463–1515) valtakausilla Tripura laajeni käsittämään osia nykyisen Tripuran ulkopuolella Assamista, Bangladeshista ja Myanmarista. 1600-luvulla suurin osa Tripuraa päätyi kuitenkin Intian Suurmogulien hallintaan. Brittien vaikutusvalta alkoi vuodesta 1765, jolloin Englannin Itä-Intian kauppakomppania sai hallintaansa Suurmogulien Bengalin. Tripurtan kuninkaat hallitsivat edelleen maatansa brittien alaisuudessa. Uusien hallitsijoiden tuli saada hyväksyntä brittiviranomaisilta vuodesta 1808 alkaen. Tripuran viimeiseksi kuninkaaksi jäi vuonna 1923 valtaan noussut Bir Bikram Kishore Manikya. Tripura liitettiin Intiaan 15. lokakuuta 1949.
Sibelius
Sibelius voi tarkoittaa ainakin seuraavia asioita:
Atassut
Atassut on grönlantilainen puolue. Huhtikuun 2021 parlamenttivaalien jälkeen puolueella on 2 edustajaa Grönlannin parlamentissa. Puolueen puheenjohtajana toimii Aqqalu Jerimiassen.
St James’s Park
Kuvaus
pienoiskuva|vasen|Puiston kuuluisia pelikaaneja. St James’s Park on kävijämäärältään Euroopan suurimpia puistoja – siellä vierailee vuosittain lähes 17 miljoonaa ihmistä. Se on avoinna joka päivä klo 5.00–0.00.
Vanhimmat puut ovat peräisin 1820-luvulta, jolloin puistoa uudistettiin perusteellisesti. Yleisin puulaji on puistoplataani, jota on istutettu Mallin, Birdcage Walkin ja Horse Guards Paraden varsille. Puistossa on myös purppuratammia ja mustamulpereita, joita Jaakko I istutti yrittäessään käynnistää silkintuotantoa Englannissa (yritys epäonnistui). Järven rannoilla kasvaa viikunapuita.
Kotkansiivet
Kotkansiipien (Matteuccia) suvun tieteellinen nimi viittaa 1800-luvulla eläneeseen italialaiseen professoriin Carlo Matteucciin.
Megaupload
Palvelut
Megauploadin perusominaisuudet olivat ilmaisia, mutta maksullisilla Premium-tunnuksilla sai enemmän tallennustilaa ja rajoittamattoman määrän verkkokaistaa. Premium-tunnuksien lisäksi Megaupload sai tuloja mainoksista, joita näytettiin ilmaiskäyttäjille.
Megaporn
Megaporn tarjosi käyttäjilleen verkkotallennustilaa, joka oli tarkoitettu erityisesti pornografiselle materiaalille.
Megasong-mainosvideo
Megaupload tuotti joulukuussa 2011 sivustoa promotoivan mainosvideon "Megasong", jossa esiintyi useita eri taiteilijoita. YouTube-palvelu poisti videon sivustoltaan toistuvasti, koska Universal Music Group katsoi artistien julkaisusopimuksiin vedoten videon rikkovan heille kuuluvia tekijänoikeuksia. Megaupload ilmoitti kuitenkin sillä olevan sopimukset videon materiaalista kunkin artistin kanssa ja haastoi Universal Music Groupin yhdysvaltalaiseen oikeusistuimeen.
Robin Wrightin filmografia
pienoiskuva|upright|Robin Wright elokuvan [[Pippa Leen elämä ensi-illassa Toronton elokuvajuhlilla 2009.]] Tämä on Robin Wrightin filmografia.
Jussi Lepistö
Seuraura
Kolmen HIFK:ssa vietetyn vuoden jälkeen Lepistö siirtyi kaudeksi 1990–1991 I-divisioonajoukkue Vantaa HT:n riveihin. Hän pelasi siellä kaksi täyttä kautta ja esiintyi joukkueessa vielä yhden ottelun verran kaudella 1992–1993, jonka jälkeen Lepistö lopetti pelaajauransa.
Maajoukkueura
Lepistö pelasi alle 20-vuotiaiden MM-kilpailuissa vuonna 1979 sekä alle 18-vuotiaiden EM-kilpailuissa vuonna 1978, jolloin hän voitti Euroopan-mestaruuden. Lepistö pelasi turnauksessa laitahyökkääjänä samassa ketjussa Jari Kurrin ja Jarmo Mäkitalon kanssa.
Muuta
Jussi Lepistö harrasti nuorempana myös yleisurheilua ja juoksi Vuosaaren Viikinkien pikaviestijoukkueessa.
Pharoah Sanders
Ura
Sanders oli mukana vuonna 1966 Ornette Colemanin levyllä Chappaqua Suite, joka oli tehty samannimisen elokuvan soundtrackiksi, mutta sitä ei käytetty. Musiikin elokuvaan teki Ravi Shankar.
Tyyli ja merkitys
Sandersin tenorisaksofonin saundi on yksi jazzhistorian tunnistettavimmista, ja sitä on kuvattu raa’aksi ja karkeaksi. Saundi oli kuitenkin myös harmonisesti monimuotoista, ja hän käytti paljon yläsäveliä. Coltranen kuoleman jälkeen Sanders kuitenkin suuntautui myös pehmeämpään tyyliin, vaikka hänen soittonsa oli senkin jälkeen varsin intensiivistä.
25th Hour – viimeinen ilta
Vuonna 2016 elokuva äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Minnan
Fonologia
Quanzhoun Hui’anin murteen äännerakenne on seuraavanlainen:
Vokaalit
Lähde:
Ventura
Vuoden 2010 väestönlaskennassa kaupungissa oli 106 433 asukasta, arvio vuodelle 2017 oli yli 110 000. Asukkaista noin 83% on valkoisia.
Jetboy
Historia
Vuonna 1985 yhtye esiintyi ensi kerran Hollywoodissa ja pian he alkoivat esiintyä Los Angelesin Sunset Stripillä. Vuonna 1986 yhtye allekirjoitti levytyssopimuksen Elektran kanssa. Elektra kuitenkin irtisanoi sopimuksen ennen kuin ainuttakaan julkaisua ehdittiin julkaista.
Christian Bruun (tehtaanjohtaja)
Christian Bruunin vanhemmat olivat haminalainen kauppias ja kauppaneuvos Johan (Jean) Bruun ja Anna Luise Thode. Hän opiskeli Dresdenin polyteknillisessä opistossa ja oli sitten työssä sveitsiläisissä tehtaissa ja Nottbeckin paperitehtaassa Annolovossa Pietarin kuvernementissa. Hän tuli Forssa Ab:n Forssan puuvillatehtaan palvelukseen 1875 ja oli Vaasan puuvillatehtaan johtajana 1888–1897 ja Finlayson & Co:n johtajana vuodesta 1897–1900. Bruunin aikana Finlaysonin puuvillatehtaalle valmistui vuonna 1899 uusi Siperia-nimellä tunnettu kehräämörakennus, laajennettiin Kongo-nimellä tunnettua kutomorakennusta ja hankittiin tehtaan voimalähteeksi suuri 2 500 hevosvoiman Sulzer-höyrykone. Hän rakennutti Tampereelle myös Pikkupalatsin nimellä tunnetun Finlaysonin tehtaanjohtajan asuintalon. Vuonna 1898 valmistuneen Pikkupalatsin suunnitteli arkkitehti Fredrik Thesleff ja talon sisustuksen Porvoossa Iris-tehtaan omistanut Louis Sparre.
Renault Fuego
255x255px|thumb|Renault Fuego Renault Fuego on Renault’n vuosina 1980–1992 valmistama nelipaikkainen, kolmiovinen hatchback-korinen urheiluauto.
Wallace West
Taustaa
Wallace West on Daniel "Danny" Westin poika ja kolmannen Salaman Wally Westin serkku. Hänet nimettiin iso-isoisänsä mukaan. Hänen isänsä Daniel piilotti todellisen identiteettinsä pojaltaan, sitoutuen ja pysyen pojan elämässä "setänä" mielummin kuin isänä. Hyvin nuorena poikana Wallacen täti Iris West vei hänet matkalle keskustaan ​​samannimisen serkkunsa Wally Westin kanssa Central Cityn Flash Day Parade -päivänä. He vierailivat Irisin poikaystävän Barry Allenin luona; Iris kutsuttiin töihin, ja hän otti Wallacen mukaansa jättäen serkkunsa Wallyn Barryn luo, mikä johti kohtalokkaaseen onnettomuuteen, joka muutti vanhemman Wallyn Poika Salamaksi.
Wallace, joka yritti pitää voimansa salassa Iris-tädiltä, ​​työskenteli nopeusvoimaa hyödyntäneen Meena Dhawanin, joka tunnetaan myös nimellä "Fast Track", kanssa, joka auttoi häntä käyttämään ja ymmärtämään lahjaansa paremmin. Dhawanin ilmeisesti tappoi uusi, Godspeed-nimellä tunnettu kiihkoilija, mikä järkytti Wallacea ja lähetti hänet etsimään uutta mentoria. Työskenneltyään suoraan Salaman kanssa ensimmäistä kertaa Godspeedin vangitsemiseksi, Wallace otettiin Salaman siiven alle uutena Poika Salamana. Hän liittyi myöhemmin Teinititaaneihin. Hänen aikansa Titaanien kanssa kuitenkin loppui, kun Deathstroke huijasi hänet auttamaan häntä pelastamaan poikansa Grant Wilsonin kuolemalta, mutta sen sijaan Deathstroke otti Wallacen voimat itselleen. Raivoissaan Robin erotti Wallacen ryhmästä hänen röyhkeyden vuoksi. Wallace liittyi myöhemmin Sladen perustaman Project Defiance tiimin jäseneksi. Todellisuudessa Wallacen syy liittyä Defianceen oli vakoilla Deathstrokea saadakseen Teinititaanien luottamuksen takaisin. Tänä aikana hän myös ihastui tiimin jäseneen Tanya Spearsiin. Wallacen myöhemmin erehdyksissään oletettua Tanyan kuolleen hän kohtasi Deathstroken ja hakkasi tämän ennen lähtöään ryhmästä. Myöhemmin Wallace palasi takaisin Teinititaanien jäseneksi.
Leiji Matsumoto
Matsumoton elämänsä aikana luomaa fantasiauniversumia kutsutaan "Leijiversumiksi". Pysyvää suunnitelmallisuutta eri sarjojen ja niissä esiintyvien hahmojen kesken on kuitenkin turha hakea. Samat henkilöt seikkailevat ristiin rastiin eri sarjoissa ja voivat toimia täysin ristiriitaisestikin vanhojen taustatarinoiden kanssa. Vakiohahmoja ovat muun muassa häpeämättömän sentimentaalisesti kuvattu avaruusmerirosvo kapteeni Harlock, eteerinen ja mystinen ajan ja avaruuden ääret nähnyt Maetel, ja nuorimies Tetsuro Hoshino, jonka matkat avaruuspikajuna Galaxy Express 999:n kyydissä ovat vertauskuvallisia retkiä ihmisen sielun syvyyksiin.
Kalevi Korpela
Kalevi Mikael Korpela (s. 1960 Tampere) on suomalainen psykologian tohtori (PsT, dos.) ja Tampereen yliopiston psykologian professori (2000–2001, 2010-). Psykonet -yliopistoverkoston puheenjohtaja 2022-2024. Korpela on toiminut myös Siirtolaisuusinstituutin tutkimuspäällikkönä, Maanpuolustuskorkeakoulun/(ent. PvKK) käyttäytymistieteiden osaston johtajana ja professorina sekä Tampereen teknillisen yliopiston erikoistutkijana. Hän on käynyt Aleksanterin kansakoulun sekä keskikoulun ja lukion Tampereen lyseossa eli Rellussa.
Jean-Louis Garcia
Ura
Angersissa Garcia on tehnyt resursseihin nähden hyvää työtä nostaen seuran debyyttikautensa päätteeksi Ligue 2:een. Kaudella 2007/08 Angers sijoittui Ligue 2:ssa sijalle 10 ja France Football valitsi Garcian sarjatason vuoden valmentajaksi. Tammikuussa 2009 Garcia allekirjoitti kesään 2012 ulottuvan jatkosopimuksen Angersin kanssa.
Halssi
Aluksen suunta tuulen suhteen
Halssilta toiselle käännytään joko kääntämällä aluksen keula tuulen kautta vastakäännöksellä eli vendalla tai kääntämällä alus suojan kautta myötäkäännöksellä, jiipillä, kiipillä eli lehmänkäännöksellä toisille halsseille.
Purjehtimista tiukasti tuuleen vuoroin eri halsseilla sanotaan luovimiseksi. Halssilla voidaan myös tarkoittaa käännösten välistä matkaa luovittaessa.
Uskonnonvapaus Suomessa
Historiaa
Uskonnonvapauslain säätämisen jälkeen 1923 Suomessa on saanut vapaasti perustaa uusia uskonnollisia yhdyskuntia, ja myös kaikkien uskontokuntien ulkopuolelle jääminen on sallittua. Vasta uskonnonvapauslaki antoi uskonnottomille täydet kansalaisoikeudet. Vaatimus valtion ja kirkon erottamisesta ei kuitenkaan toteutunut, minkä Jussi Pikkusaari on väitöskirjassaan tulkinnut tappioksi sosiaalidemokraattien katsomuspolitiikalle.
Kirkon ja valtion eron kannattajien kuten vapaa-ajattelijoiden mielestä Suomessa on kaksi valtiokirkkoa, Suomen evankelis-luterilainen kirkko ja Suomen ortodoksinen kirkko, jotka tulee muuttaa tavallisiksi yhdistyksiksi. Nämä perisivät jäsenmaksunsa kuten muutkin yhdistykset eivätkä kirkollisveron kautta. Kirkoilla ei heidän mukaansa tulisi olla julkisoikeudellista asemaa eikä mitään erioikeuksia.
Kellogg–Briand-sopimus
Sopimuksen vaikutuksia on tutkittu Yalen yliopistossa. Havaintojen mukaan vuosina 1816–1928 käytiin valloitussotia keskimäärin 10 kuukauden välein ja niissä valloitettiin 114 088 neliömailia aluetta. Sopimuksen jälkeen tämä muuttui ja lähes kaikki valloitukset peruttiin ja palautettiin omistajilleen. Näin Mantšuria palasi Kiinalle, Etiopia vapautui Italian vallasta ja Saksan valloitukset mitätöitiin. Toisen maailmansodan jälkeen valloitukset ovat lähestulkoon loppuneet. Valloitussotia on käyty keskimäärin neljän vuoden välein ja niissä on vaihtanut omistajaa keskimäärin 5 772 neliömailia aluetta vuodessa.
Adam Holzman
Adam Holzman on seuraavien henkilöiden nimi:
Mongolian kielet
Mongoli ja mongolialainen viittomakieli
Vuonna 2020 Mongolian hallitus ilmoitti, että maa korvaa kyrilliset aakkoset perinteisillä mongolialaisilla aakkosilla vuoteen 2025 mennessä. Perinteisiä aakkosia käytetään entuudestaan jo Sisä-Mongoliassa. .
K. H. Renlundin säätiö
K.H. Renlundin säätiö tukee malminetsintää ja siihen liittyvää geologista tutkimusta Suomessa. Säätiön tavoitteena on edistää malmien ja mineraalivarojen, esim. kivi- ja maa-ainesten hyväksikäyttöä.
Army of the Dead
Juoni
Ryhmä palkkasotureita aikoo ryöstää kasinon keskellä zombien valtaamaa Las Vegasia.
Hiers-Brouage
Kardinaali Richelieun 1700-luvulla suon keskelle rakennuttama linnakylä Brouage kuuluu kauneimpien ranskalaiskylien järjestöön Les Plus Beaux Villages de France.
Ristiretket
Ristiretket (lat. expeditio cruciata) olivat paavin hyväksymiä, uskonnon avulla perusteltuja sotaretkiä, joita tehtiin keskiajalla. Aluksi tarkoitus oli vallata Jerusalem takaisin kristittyjen hallintaan, koska Egyptin fatimidit olivat estäneet pyhiinvaellukset sinne. Ristiretket alkoivat sen takia aseellisina ”pyhiinvaelluksina” Välimeren itärannikolle 1000-luvun lopussa. Ne eivät kuitenkaan kohdistuneet muslimeja, vaan seldzukkeja eli ”persialaisia” vastaan, sillä muslimeja pidettiin ainoastaan kristillisenä harhaoppina. Näiden ristiretkien merkittävä organisaatioperusta oli Temppeliherrojen ritarikunta, joka sai paavilta virallisen aseman uskonsodan käymiseen.
Paavi saarnaa ristiretken puolesta
Paavi valtuutti saarnaajia kiertämään ympäri Eurooppaa ja innostamaan ruhtinaita ja ritareita sotaan. Muutamat ruhtinaat myivät omaisuutensa ristiretken rahoittamiseksi. Juuri näiden ruhtinaiden ansiosta ensimmäinen ristiretki todella toteutui. Esimerkiksi Ala-Lothringenin herttua panttasi linnansa ja myi kaksi omistamaansa maatilaa, joiden tuotoilla hän varusti 1 000 ratsumiestä ja 7 000 jalkamiestä. Eräs Normandian herttua puolestaan panttasi koko herttuakuntansa Englannin kuninkaalle voidakseen varustaa tarpeeksi joukkoja ristiretkeä varten.
Sydänkeskiajan tärkeimpiä ristiretkiä Lähi-itään
pienoiskuva|Paavi [[Urbanus II saarnaa ristiretken puolesta. Todellisuudessa saarna ei tapahtunut rakennuksen sisätiloissa, vaan väenpaljouden takia se pidettiin ulkona.]]
Taistelut Egyptissä
Samaan aikaan syrjäytetty visiiri Shawar pyysi tukea vaikutusvaltaiselta sotapäälliköltä Nur al-Diniltä, joka lähetti armeijansa auttamaan visiiriä. Tämän armeijan komentajina toimi sotapäällikkö Shirkuhin lisäksi Salah ad Din, eli Saladin. Tämä armeija onnistui valtaamaan Kairon, jolloin Shawar sai valtansa takaisin. Saadakseen itselleen riippumattomuuden Nur al-Dinista, pyysi Shawar sotilaallista apua Amalrik I:ltä, joka oli vastustanut Shawarin edeltäjää. Syntyneiden taistelujen tuloksena ristiretkeläiset vetäytyivät vapaaehtoisesti Egyptistä, jolloin Amalrik I:lle alettiin vastapalveluksena maksaa entistä suurempia veroja. Samoin Amalrik I sai vapaasti perustaa ristiritarivaruskunnan Kairoon.
Kolmas ristiretki
Rikhard ja Saladin sopivat 2. syyskuuta 1192 kolmen vuoden aselevosta, jossa Jerusalem jäisi muslimivaltaan, mutta aseettomat pyhiinvaeltajat saisivat vierailla kaupungissa. Rikhard palasi Englantiin syyskuun lopussa, Leopold V sai hänet kuitenkin vangiksi matkalla ja vaati korkeat, 150 000 markan lunnaat ja alistumista keisarin vasalliksi.
Kuudes ristiretki
Kuudes ristiretki 1228 oli ensimmäinen, jota ei järjestetty suoranaisesta paavin määräyksestä. Sen johtaja, keisari Fredrik II, lähti Brindisistä kohti Syyriaa. Diplomaattisin keinoin hän saavutti suurta menestystä ja valloitti Jerusalemin, Nasaretin ja Betlehemin, mutta vain kymmeneksi vuodeksi.
Rock’n’Roll All Night Long 1973–1988
Lähikuvassa Remu Aaltonen
Ohjelmassa nähdään otteita seuraavista Hurriganesin esittämistä kappaleista:
Petteri Orpo
Sipilän hallituksessa
Vuoden 2015 vaaleissa Orpo sai 10 652 ääntä ja valittiin kolmannelle kaudelleen eduskuntaan Varsinais-Suomen vaalipiirin toiseksi suurimmalla äänimäärällä. Vaalien jälkeen hallituksen muodostivat keskusta, perussuomalaiset ja kokoomus ja Orpo valittiin sisäministeriksi.
Puolustusvaliokunnan puheenjohtajana
Kun keväällä 2022 eduskunnan puolustusvaliokunnan puheenjohtaja Ilkka Kanerva kuoli, kokoomuksen eduskuntaryhmä esitti Orpoa hänen seuraajakseen. Kokoomuksen eduskuntaryhmän puheenjohtaja Kai Mykkänen ilmoitti, että puolue halusi, että sen puheenjohtaja on keskeisesti mukana Suomen Nato-prosessissa ja että Orpo toimii valiokunnan johdossa nimenomaan Nato-jäsenyyskäsittelyn ajan. Puolueen puheenjohtajan toimimista myös valiokunnan puheenjohtajana pidettiin poikkeuksellisena. Orpo valittiin valiokunnan jäseneksi 22. huhtikuuta 2022 ja valiokunta valitsi hänet puheenjohtajakseen 26. huhtikuuta. Orpo kertoi tavoiteaikataulukseen, että Nato-prosessi olisi hoidettu kesään mennessä, jonka jälkeen tehtävään valittaisiin toinen kokoomuksen kansanedustaja.
Yksityiselämä
Orpo avioitui toisen kerran vuonna 2003. Hänen vaimonsa on entinen lentoemäntä, oikeustieteen maisteri ja nykyinen Maahanmuuttoviraston virkamies Niina Kanniainen-Orpo. Heillä on kaksi lasta.
HMS Vengeance (S31)
Valmistus
Alus tilattiin 30. toukokuuta 1986 Vickers Shipbuilding and Engineeringiltä Barrow-in-Furnessista, missä köli laskettiin 1. helmikuuta 1993. Se laskettiin vesille 19. syyskuuta 1998 ja otettiin laivaston palvelukseen 27. marraskuuta 1999.
Frederika (Hannover)
Fredericka Louise Thyra Victoria Margaret Sophia Olga Cecily Isabel Christa (18. huhtikuuta 1917 – 6. helmikuuta 1981) oli saksalainen aatelisneito, josta tuli Paul I:n puolisona Kreikan kuningatar.
Smear Campaign
Kokoonpano
+
Love (The Beatlesin albumi)
Albumin tuotantoon on osallistunut George Martinin lisäksi myös hänen poikansa Giles Martin. Albumi on itse asiassa tuotettu Cirque du Soleil'n samannimistä esitystä varten. Uudelleensovitetut kappaleet toimivat esityksen tarinan pohjana ja taustamusiikkina.
Hannah Graaf
Yksityiselämä
Vuonna 2001 Graafille syntyi esikoispoika William. Hän ei aluksi suostunut nimeämään lapsen isää, mutta pojan synnyttyä hän ilmoitti isän olevan ruotsalainen hittituottaja Andreas Carlsson. Vuonna 2003 Graaf avioitui Daniel Boudalin kanssa ja sai Mio-pojan talvella 2004. Pari erosi vuonna 2006 ja Graaf meni lopulta uudelleen naimisiin vuonna 2008 Peter Karydin kanssa. Heidän tyttärensä Liv syntyi vuonna 2009.
Kings of Convenience
Historia
Pian ensimmäisen levyn jälkeen siitä ilmestyi remix-versio Versus. Läpimurron jälkeisinä vuosina yhtye vietti hiljaiseloa, jonka aikana Øye asui Berliinissä kirjoittaen soolomateriaalia ja julkaisten musiikkia DJ-Kicksin kautta.
The Summer I Turned Pretty
Sarja kertoo teini-ikäisestä Isabel ”Belly” Conklinista, joka on aina viettänyt kesät äitinsä parhaan ystävän ja tämän kahden pojan, Conradin ja Jeremiahin, kanssa. Belly on ollut ihastunut Conradiin jo vuosia, mutta tänä kesänä kaksikon välillä saattaa viimein tapahtua jotain.
Kuvaukset
Toisen kauden kuvaukset alkoivat Wilmingtonissa heinäkuussa 2022 ja päättyivät saman vuoden marraskuussa.
To Nightwish with Love
Ensi-ilta
Dokumentin ja verkkosarjan ideoivat, ohjasivat ja käsikirjoittivat Kaisa Alenius ja Harto Hänninen Yleltä. Ohjaaminen ja käsikirjoittaminen tapahtui fanien kanssa englanniksi Facebookissa.
Järfällan kunta
Järfällan kunta on Tukholman läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Jakobsberg.
Vuonna 2007 kunnassa oli 2,15 km² peltoa, joten saman ajankohdan maapinta-alaan vertaamalla saadaan peltojen osuudeksi 4,0 prosenttia kunnan maapinta-alasta.
Historia
Järfällan historia ulottuu kivikaudelle saakka ja joitakin raunioita on vielä olemassa. Kristinuskoon kääntymisen myötä 1000-luvulla kuntaan rakennettiin kirkko noin vuonna 1200, ja se on vielä olemassa. Keskiajalla Järfälla säilyi merkittävänä monien tärkeiden teiden kulkiessa sen läpi. Järfällan suurin väestönkasvu tapahtui 1950- ja 1960-luvuilla, jolloin Jakobsbergiin rakennettiin monia asuintaloja Tukholmassa töissä käyville keskiluokan perheille.
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Masakatsu Kotozakura
Aladivisioonavaihe
Nopeatempoisen ottelun tuoksinassa nuorena opitut vaistonvaraiset tekniikat istuivat kuitenkin tiukassa, joten Kotozakura lähetettiin oppiin läheiseen Nishonoseki-talliin, josta Sadogatake-talli oli haarautunut erilleen vain muutamia vuosia aiemmin. Siellä häneen paneutui Takimiyama, joka aiemmin oli harjoituttanut Kotozakuraa vain puolisen vuotta vanhempaa Taihoa, joka tuolloin oli jo matkalla kohti suurmestarin arvoa kaikkien aikojen nuorimpana. Ankaran harjoittelun tuloksena Kotozakura onnistui vakiinnuttamaan tavaramerkikseen muodostuneen ottelutyylinsä, joka perustui kursailemattomaan otsa edellä tapahtuvaan syöksyyn ottelun alussa, jota seurasi sisäpuolinen ote vastustajan vyöstä oikealla kädellä ja kurotus vastustajan selän yli pyrkimyksenä saada vasemmalla kädellä ulkopuolinen ote vyön takaosasta.
Kakkosdivisioona (Jūryō)
Kotozakura jatkoi kakkosdivisioonassa erinomaisia otteitaan ottaen kahdesti divisioonakohtaisen turnausvoiton nousten maaliskuun 1963 turnauksen alla ykkösdivisioonaan. Ensiyritys ei johtanut paikan vakiinnuttamiseen vaan 22-vuotias maegashira (ykkösdivisioonan alin ja selvästi yleisin arvo) putosi takaisin kakkosdivisioonaan noustakseen sieltä kuitenkin takaisin ylös heinäkuuksi.
Suurmestari (Yokozuna)
Edesmenneen Tamanoumin tavoin Kotozakura valitsi suurmestarin esittäytymisseremoniassa (yokozuna dohyō-iri) käyttämäkseen tyyliksi shiranui-gatan, joka symboloi yleisemmästä unryu-gatasta poiketen puhtaasti hyökkäyspainotteista ottelutyyliä. Tamanoumin kuolema sekä Kotozakuran että hänen tavoin shiranui-gataa sittemmin käyttäneiden suurmestareiden Asahifuji ja Wakanohana III lyhyeksi jääneet kaudet suurmestareina synnyttivät taikauskon shiranui-gatan pahaenteisyydestä. Oli pitkään epävarmaa, suostuuko yksikään tuleva suurmestari sitä enää käyttämään ja ottamaan suurmestarin vyöhönsä shiranuita merkitseviä kahta pientä lenkkiä unryun yhden ison asemesta. Vuonna 2007 suurmestariksi noussut Hakuho Shō Miyagino-tallinsa perinteiden mukaisesti jatkaa nyt shiranui-gatan perinteitä.
Båstadin kunta
Båstadin kunta on Skånen läänissä sijaitseva Ruotsin kunta. Maakuntajaossa se kuuluu Skåneen ja Hallandiin. Kunnan keskustaajama on Båstad.
Väestönkehitys
Kunnan väestö taustan mukaan on esitetty seuraavassa taulukossa.
Roseville
Roseville on yli 135 000 asukkaan kaupunki Placerin piirikunnassa, Kaliforniassa, Yhdysvalloissa.
Båstadin kunta
Taajamat
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Vejbystrandin taajamassa on 2 721 asukasta, ja se kuuluu pääosin Ängelholmin kuntaan. Förslövin taajaman nimenä on joskus ollut myös Förslövsholm.
Kunnanvaltuusto
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Båstadin kunnanvaltuustossa vuodesta 1973 lähtien.
Piirit
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Comac ARJ21
Kyseisen konetyypin seuraaja on Comac C919. Sen ensilento koitti 5. toukokuuta 2017.
Hulk Hogan
World Wrestling Entertainment
Vuoden 2002 alussa Hulk Hogan solmi sopimuksen WWE:n kanssa ja liittyi jälleen nWo:hon. Hogan kohtasi The Rockin WrestleMania X-8 -tapahtumassa ja hävisi. Hogan otti takaisin keltapunaisen asunsa ja voitti WWE:n mestaruuden Triple H:lta Backlash-tapahtumassa vuonna 2002. Hogan puolusti mestaruuttaan mm. Chris Jerichoa ja Ric Flairia vastaan. Hogan hävisi mestaruutensa kuukauden kestäneen mestaruuskauden jälkeen Judgement Day -tapahtumassa Undertakerille. Tämän jälkeen Hogan ryhtyi vihanpitoon Kurt Anglen kanssa. Angle ja Hogan kohtasivat King of the Ring -ottelussa, jonka lopussa Hogan luovutti WWE:n mukaan ensimmäistä kertaa urallaan. Todellisuudessa Hogan oli luovuttanut jo kerran aiemmin WCW Nitro -ohjelmassa Lex Lugeria vastaan käymässään WCW-mestaruusottelussa.
Vengeancen jälkeen Hogan otteli The Rockin kanssa Christiania ja Stormia vastaan joukkuemestaruudesta, mutta Brock Lesnar sekaantui otteluun ja iski Hogania F5-lopetusliikkeellään aiheuttaen diskauksen Christianille ja Stormille (mestaruus ei vaihdu diskauksella). Lesnar ja Hogan kohtasivat toisensa erään SmackDown-jakson pääottelussa, jossa Lesnar tuhosi Hoganin ja lähetti tämän lomailemaan. Lomallaan Hogan kirjoitti mm. elämäkertaansa Hollywood Hulk Hogan.
Legend vs. Legend Killer
Hogan esiintyi 15. heinäkuuta 2006 pidetyssä Saturday Nights Main Event -televisiotapahtumassa. Hogan esiintyi yhdessä tyttärensä Brooke Hoganin kanssa kehässä promotoimassa, kunnes jo muutamia viikkoja Hogania ja tämän tytärtä promotoinut Randy Orton saapui kehään antaen samalla Brookelle ruusun. Orton esitti Hoganille haasteen SummerSlammiin, jonka Hogan ilmoitti miesten kätellessä hyväksyvänsä. Myöhemmin backstagella Orton flirttaili Brooken kanssa, jolloin Hulk puuttui tilanteeseen sanoen kohtaavansa Ortonin SummerSlammissa. Orton lähti tiehensä. Hulk käski Brooken autoon, mutta kävellessään auton taakse Orton iski Hogania lopetusliikkeellään RKO:lla, minkä seurauksena Hoganin pää jysähti auton takaluukkuun. Maanantain RAW'ssa Orton kehuskeli sillä, kuinka Hulkamania tulee kukistumaan SummerSlammissa ja kuinka hän ei koskaan käyttäisi Hoganin tytärtä hyväkseen.
Hogan reagoi kehuskeluun ja kaikkeen muuhunkin saapumalla seuraavan viikon RAW-ohjelmaan. Hogan kertoi kohdanneensa Ortonin perheen ennenkin, kun hän otteli Ortonin isää Bob Orton Jr:ia vastaan 1980-luvulla. Hogan sanoi, ettei Orton tiedä, mitä kunnioitus on, mutta että tämä tulee oppimaan sen SummerSlammissa. Ortonia, joka pysytteli visusti kehän ulkopuolella, ei kuitenkaan SummerSlam juuri kiinnostanut, vaan hän puhui enemmän Brookesta. Hän sanoi, että hän haluaa Brooken näkevän, kuinka "The Legend Killer" tappaa Hulkamanian. Sen seurauksena Hogan kehotti Ortonia tulemaan kehään ja hoitamaan homman nyt. Orton teeskenteli tekevänsä työtä käskettyä, mutta Hoganin lähestyessä köysiä hän perääntyi. Pian kuitenkin Jerry Lawler, RAW:n selostajatiimin kommentaattori ja showpainilegenda, tarttui Ortoniin heittäen tämän kehään. Hogan iski Ortonia Hulk-Upilla, mutta kun hän yritti iskeä tätä vielä Big Bootilla, tämä livahti ulos kehästä.
Memphis Wrestling
Ottelu kesti noin 12 minuuttia, ja se toimi Clash of the Legendsin pääotteluna. Ottelu oli käytännössä uusinta Hoganin ja Andren vastaavasta ottelusta. Matsin lopussa Hogan iski Big Show’ta Body Slamilla, minkä jälkeen hän iski tätä vielä legendaarisella Leg Dropillaan ja lopulta selätti tämän. Video aiheesta.
Teosto
Musiikin julkiseen esittämiseen vaaditaan Suomessa aina käyttölupalupa, jonka yleensä saa Teostolta. Vaatimuksen ulkopuolelle on jätetty perhe- ja ystäväpiirin yksityistilaisuudet. Sopimuslisenssikäytännön perusteella Teosto myöntää automaattisesti esitysluvan ja perii esityskorvauksen myös sellaisten oikeudenhaltijoiden puolesta, jotka eivät ole Teoston asiakkaita Mahdollisuuden tähän antaa tekijänoikeuslain 26 §. Sopimuslisenssijärjestönä toimiminen edellyttää opetus- ja kulttuuriministeriön hyväksyntää. Ministeriö hyväksyy järjestön hakemuksesta ja kerrallaan enintään viiden vuoden määräajaksi.
Robert I (Burgundi)
Aikalaislähteet kertovat Robertin olleen luonteeltaan väkivaltainen ja villi. Hän surmasi lankonsa Sémourin herran erään aterian jälkeen tapahtuneen taistelun tuoksinassa, jouduttuaan silmittömän vihan valtaan. Tämän tekonsa hyvittämiseksi Robertin piti suorittaa pyhiinvaellusmatka Roomaan ja perustaa luostari.
Teosto
Tutkimukset
Teostolle syntyy perustoimintansa myötä runsaasti musiikkiin ja musiikkialaan liittyvää tietoa. Teosto tarjoaa musiikkidataa myös tutkijoiden käyttöön. Teoston tietokanta sisältää tietoa musiikintekijöistä, teoksista ja musiikinkäytöstä, ja sitä on mahdollista hyödyntää koko musiikkialan hyväksi. Tietoja kerätään ja jatkojalostetaan myös yhteistyössä asiakkaiden, eri alojen tutkijoiden ja muiden sidosryhmien kanssa. Yhtenä painopisteenä tutkimustyössä on uuden teknologian avaamien mahdollisuuksien selvittäminen.
Juusto
Valmistus
Maito lämmitetään ensin noin +30-asteiseksi. Sen saostumista voidaan nopeuttaa juoksutteella. Hera irrotetaan juustomassasta puristamalla tai kuumentamalla: mitä tarkemmin neste poistetaan, sitä kovempaa juustosta tulee. Sen jälkeen juusto laitetaan muotteihin, suolataan ja siihen tehdään joskus reikiä, jos halutaan tuottaa homejuustoa. Juuston makuun, paksuuteen ja koostumukseen voidaan vaikuttaa juuston tekovaiheessa muun muassa erityyppisten mikrobikantojen käytöllä sekä erilaisella kuumennuksella, sekoituksella ja leikkauksella. Tuorejuustojen valmistuksessa heraa ei puristeta kokonaan pois, jolloin tuorejuustot jäävät pehmeiksi.
Historia
Mesopotamiassa juuston teko tunnettiin jo vuonna 5000 eaa., sillä senaikaisen temppelin friisistä on löytynyt kuvaus happaman kermajuuston valmistuksesta. Vuohenjuustoa valmistettiin myös Antiikin Kreikassa: Homeroksen Odysseiassa kuvaillaan sen taianomaista voimaa ja Hippokrates määräsi sitä lääkkeeksi tulehduksiin. Juustoa uhrattiin Kreikassa myös jumalille. Antiikin roomalaisten ruokavaliossa ja sotajoukkojen muonituksessa juustolla oli tärkeä osa, ja he tunsivat jo renniinin käytön ja kovan juuston valmistuksen. Roomalaiset myös toivat pääkaupunkiinsa paljon juustoja valloittamiltaan alueilta.
Suomessa
Hansaliiton aikana 1200-luvulla Suomeen tuotiin keskieurooppalaisia luostarijuustoja. Tuolloin juustoa valmistettiin myös Suomessa. Juusto mainittiin voin ohella artikkelina, jolla talonpojat Uudellamaalla ja Varsinais-Suomessa pystyivät suorittamaan veronsa papistolle ja valtiolle. Vuonna 1555 Olaus Magnus mainitsi suomalaisen juuston olevan parempaa kuin italialaiset ja alankomaalaiset juustot. Magnuksen mukaan suomalainen juusto oli tehty vuohenmaidosta ja oli savustettua. 1500- ja 1600-luvuilla ahvenanmaalaista juustoa vietiin Ruotsiin.
Terveysvaikutukset
Vuonna 2015 julkaistun laajan tutkimuksen mukaan runsaalla juuston syönnillä on taipumus lihottaa, jos juuston kanssa nautitaan paljon verensokeria nopeasti nostavia ruoka-aineita. Runsas juuston käyttö pelkkien vihannesten kanssa puolestaan auttaa painonhallinnassa.
Maidon mukaan
Lampaanjuustoja ovat muun muassa pecorino romano ja roquefort.
Suunnistus
Historia
Ensimmäinen maailmanmestaruuskilpailu järjestettiin 1.–2.10.1966 Fiskarin kylässä Pohjassa, läntisellä Uudellamaalla. Kaikki mitalit menivät Pohjoismaille. Mukana oli kilpailijoita ainakin Bulgariasta, Itä-Saksasta, Itävallasta, Norjasta, Ruotsista, Suomesta, Sveitsistä, Tanskasta, Tšekkoslovakiasta ja Unkarista. Miesten kilpailumatka oli 14,1 kilometriä ja naisten 6,6 kilometriä. Vuoteen 2003 saakka maailmanmestaruuskilpailut järjestettiin joka toinen vuosi. Vuoden 2021 jälkeen kilpaillaan sprintti- ja metsämatkat vuorovuosin.
Kilpasuunnistus
Kilpailuissa suunnistusasuna on yleensä peittävä keinokuituasu sekä jalkineena metallinastoin varustetut karkeakuvioiset suunnistuskengät, nastarit. Sprinttisuunnistuksessa jalkineet ovat usein nastattomat.
Fyysisten ominaisuuksien lisäksi huipputason suunnistajalla tulee olla kyky hahmottaa maastonmuodot ja kulkukelpoisuus kartan avulla ja sen jälkeen tehdä nopeita, mutta toisaalta myös varmasti rastille johtavia reitinvalintoja. Reitit kulkevat usein pienipiirteisessä, paljon yksityiskohtia sisältävässä maastossa, jossa tarkka kartan lukeminen on tärkeää.
Kartta
left|thumb|upright=1.3|Tanskalainen suunnistuskartta, [[GFDL Horsens Orienteringsklub'n puheenjohtajan Lars Sørensenin luvalla. Kartan tekijät Tage Baun ja Preben Jørgensen.]] Suunnistuskartat ovat usein yksityiskohtaisempia ja tarkempia kuin tavalliset topografiset kartat. Suunnistuskartassa kaikki esteet ja maastonmuodot on esitetty selkeästi karttamerkein. Karttamerkkien käytöstä on olemassa kansainvälisesti yhteneväiset kuvausohjeet. Sprinttisuunnistuskartassa on kaupunkialueiden kuvaustavassa eroja verrattuna muihin suunnistuskarttoihin. Sprinttikartan karttamerkeillä kuvataan yksityiskohtaisemmin maanpinnan kulkukelpoisuutta (esim. kovapintaiset alueet) sekä kulkuesteitä, kuten ylipääsemättömiä aitoja.
Koska reittiä ei ole merkitty maastoon, voidaan kilpailualueella kilpailla samaan aikaan erimittaisilla ja eritasoisilla radoilla. Poikkeuksena ovat rastireitti ja tukireitti, jotka molemmat ovat lapsille tarkoitettuja ratoja. Rastireitillä reitti on merkitty karttaan yhtenäisellä viivalla ja maastoon viitoituksella, mutta viitoitettu reitti ei kuitenkaan ole paras reitinvalinta, vaan parhaaseen tulokseen pääsee oikaisemalla polkuja tai muita selväpiirteisiä maastonmuotoja pitkin. Tukireitillä rastit eivät ole viitoituksen varrella, vaan sen läheisyydessä. Rastireitti on käytössä kymmenvuotiaisiin asti, tukireitti tarjotaan vaihtoehtona 12-vuotiaisiin asti.
Muita suunnistuslajeja
Talvisin lajeina ovat hiihtosuunnistus ja latusuunnistus, joissa suoritus tapahtuu hiihtämällä latuverkkoa pitkin. Latusuunnistus ei ole virallinen Suunnistusliiton laji, eikä siinä käydä esimerkiksi Suomen mestaruuskilpailuja, mutta alueellisia kilpailuja järjestetään vuosittain muutamia.
Tarkastaja
Tarkastaja on Anssi Mänttärin ohjaama suomalainen elokuva, joka sai ensi-iltansa Sodankylän elokuvajuhlissa vuonna 2011. Elokuvan pääosassa tarkastajan roolissa esiintyy Niko Saarela. Muissa rooleissa esiintyvät muun muassa Eeva Putro, Anna-Maija Tuokko, Kari Hietalahti ja Matti Onnismaa.
Matti Haupt
Haupt on suunnitellut Närpiön kirkon pronssisen sankaripatsaan vuonna 1952.
Työsuojeluhallitus
Historia
thumb|Työsuojeluhallitus sai toimitilat Tampereelle vuonna 1980 valmistuneesta valtion virastotalosta eli [[Hippostalosta. ]] Työsuojeluhallituksella ja vuonna 1974 voimaan astuneella työsuojelun valvontalailla on ollut keskeinen merkitys suomalaiselle työsuojelulle. Aikaisemmasta ammattientarkastajiin perustuneesta järjestelmästä luovuttiin, ja työsuojeluhallituksesta tuli työsuojelun keskeinen valvova viranomainen. Työsuojeluhallinnon tukena toimivat keskusviraston kanssa samanaikaisesti perustetut, silloisen lääninjaon mukaiset työsuojelupiirit. Laki mahdollisti työpaikkatason työsuojeluorganisaatiot, työsuojeluvaltuutetut ja työsuojelupäälliköt. Suomen ajauduttua lamaan 1990-luvun taitteessa irtisanomiset, konkurssit ja muut työnsaantiin liittyneet huolenaiheet antoivat aivan uutta sisältöä termille työturvallisuus.
Aluksi hyvin tärkeänä pidetyn työsuojeluhallituksen rooli väheni vuosien mittaan. Kun kaikki yhteistyötahot olivat Helsingissä, jäi virasto vähitellen enemmän tai vähemmän sivuun asioista. Myös pääjohtajan työ siirtyi yhä enemmän Tampereelta Helsingin sivupisteeseen.
Superauto
Superauto-nimitystä käytetään suorityskykyisimmistä ja harvinaisista urheiluautosta. Myös termiä hyperauto on käytetty kaikkien suorituskykyisimmistä autoista 2010-luvulta lähtien.
Grand Canyonin lento-onnettomuus
TW 2
Kone oli Lockheed Super Constellation, rekisteriltään N6902C. Kone oli tehnyt ensilentonsa vuonna 1952.
Thinkfun
Thinkfun on pulmapelejä tekevä yritys jonka perustivat Bill Ritchie ja Andrea Barthello vuonna 1985. Thinkfunin tunnetuimpia pelejä ovat Rush Hour ja Zingo.
Häntä koipien välissä
Häntä koipien välissä valittiin 1001 albumia jotka jokaisen on kuultava edes kerran eläessään -kirjan suomalaisen painoksen 80 suomalaisen albumin joukkoon. Musiikkiverkkomedia NRGM:n artikkelissa Tommi Forsström kutsui levyä yhtyeen kulta-ajan ”kruununjalokiveksi”, ja sanoi, että levy ”voisi olla minkä tahansa vuosikymmeniä toimineen bändin hittikokoelma tai Suomen kansan virallinen ääniraita”. Levy pääsi myös Helsingin Sanomien ”Viisikymmentä vedenjakajaa suomirockin historiasta” -listalle. Jarkko Jokelaisen mukaan Gösta Sundqvistin arkirealistiset tarinat muistuttivat pahimman ”juppikauden” aikana suomalaisten juurista maaseudulla.
Ask the Dust
Juoni
Ask the Dust sijoittuu 1930-luvun laman aikaiseen Los Angelesiin. Farrell näyttelee kirjailijan uraa aloittelevaa Arturo Bandinia, joka kahvilassa pistäytyessään tutustuu meksikolaistarjoilija Camilla Lópeziin (Hayek). Heidän suhteensa kehittyy vähitellen rakkaudeksi, joka saa kuitenkin surullisen lopun Camillan kuollessa lähes välittömästi sen jälkeen, kun hän on vastannut myöntävästi Arturon kosintaan.
Yhteisvastuukeräys
Historiaa
Tapahtuma on perustettu vuonna 1949 sodanaikaisen Kansanapu-keräyksen jatkajaksi, ja ensimmäinen keräys järjestettiin vuonna 1950. Keräyksen nimen keksi Varkauden kirkkoherra Kustaa Sarsa. Alusta alkaen Yhteisvastuukeräyksen suojelijana on toiminut tasavallan presidentti.
2008
Yhteisvastuukeräys 2008 tuki kehitysvammaisten ihmisten työllistämistä ja liberialaisten omavaraisuuden lisäämistä. Kotimaan Yhteisvastuu 2008 -hankkeen toteuttivat Kehitysvammaisten Tukiliitto, Kehitysvammaliitto, Nuorten Ystävät ja Förbundet De Utvecklingsstördas Väl (FDUV).
Azerbaidžanin Grand Prix 2019
Kilpailu
Bottas voitti kilpailun ennen tallikaveri Hamiltonia ja jälleen kolmanneksi ajanutta Vetteliä.
Meidän kesken (vuoden 1983 elokuva)
Meidän kesken oli ehdokkaana muun muassa parhaan elokuvan Césarin ja parhaan vieraskielisen elokuvan Oscarin saajaksi.
Julkaisu ja vastaanotto
Meidän kesken julkaistiin Yhdysvalloissa DVD:lle 24. marraskuuta 1998 ja Ranskassa 14. huhtikuuta 2004.
Lämpökapasiteetti
Lisätieto
B Termodynamiikan 1. pääsäännön mukaan vakiopaineessa tilavuustyötä tehtäessä ja kun paine vastaa vakioista ympäristön painetta, niin
C Tässä edellytetään lisäksi, että lämpökapasiteettia voidaan pitää vakiona. Määritelmän mukaan Ideaalikaasun molekyylit eivät vuorovaikuta keskenään, joten niiden keskimääräisen etäisyyden muuttamiseksi ei tarvita energiaa.
Suomen yhdistyslaki
4 luku
Neljännessä luvussa säädetään yhdistyksen päätösvallan käyttämisestä. Päätösvalta yhdistyksessä kuuluu sen jäsenille, mutta yhdistys voi delegoida osaa sen päätösvallasta muille toimielimille.
5 luku
Viidennessä luvussa säädetään yhdistyksen päätöksenteon perusteista. Luvussa säädetään muun muassa yhdistyksen kokouksesta, kokouskutsusta, valtuutettujen kokouksesta, vaalijärjestyksestä sekä pöytäkirjoista.
7 luku
Seitsemännessä luvussa säädetään yhdistyksen purkautumisesta.
Hätäpaikannusradiopoiju
Hätäpaikannusradiopoiju (EPIRB) on eräänlainen hätäpaikannusmajakka, kannettava paristokäyttöinen radiolähetin, jota käytetään hätätilanteissa lentokoneiden, alusten ja hädässä olevien ja välittömän pelastuksen tarpeessa olevien henkilöiden paikantamiseen. Hätätilanteessa, kuten laivan uppoamisen tai lentokoneen putoamisen yhteydessä, lähetin aktivoituu ja alkaa lähettää jatkuvaa radiosignaalia, jota etsintä- ja pelastusryhmät käyttävät hätätilanteen nopeaan paikantamiseen ja avun antamiseen. Signaalin havaitsevat kansainvälisen pelastuspalvelujen yhteenliittymän, COSPAS-SARSATin, ylläpitämät satelliitit, jotka voivat havaita hätämajakat missä päin maapalloa tahansa ja jotka lähettävät COSPAS-hätätaajuudella 406 MHz. Konsortio laskee majakan sijainnin ja välittää tiedon nopeasti asianmukaiselle paikalliselle ensivasteorganisaatiolle, joka suorittaa etsintä- ja pelastustoimet. Järjestelmän perustarkoituksena on auttaa pelastajia löytämään eloonjääneet niin sanotun "kultaisen päivän" aikana (ensimmäiset 24 tuntia traumaattisen tapahtuman jälkeen), jonka aikana suurin osa eloonjääneistä voidaan yleensä pelastaa. Nykyaikaisen EPIRB-majakan, jota usein kutsutaan GPIRB-majakaksi, erottaa muista hätämajakoista se, että se sisältää GPS-vastaanottimen ja lähettää sijaintinsa, joka on yleensä 100 metrin tarkkuudella, paikannuksen helpottamiseksi. Aiemmat hätämajakat, joissa ei ole GPS:ää, voidaan paikallistaa COSPAS-satelliittien avulla vain 2 kilometrin tarkkuudella.
Näiden radiomajakoiden ensimmäinen muoto oli 121,500 MHz:n ELT, joka suunniteltiin automaattiseksi paikannusmajakaksi pudonneille sotilaslentokoneille. Yhdysvaltain armeija käytti näitä majakoita ensimmäisen kerran 1950-luvulla, ja 1970-luvun alusta alkaen niitä alettiin käyttää monissa kaupallisissa ja yleisilmailun lentokoneissa. ELT-majakoiden käyttämää taajuutta ja signaalimuotoa ei ollut suunniteltu satelliittitunnistusta varten, mikä johti järjestelmään, jonka sijainnin havaitsemisominaisuudet olivat heikot ja aktivoituneiden majakoiden havaitseminen viivästyi huomattavasti. Satelliittihavaintoverkko rakennettiin sen jälkeen, kun ELT-majakat olivat jo yleisessä käytössä, ja ensimmäinen satelliitti laukaistiin vasta vuonna 1982, ja silloinkin satelliitit tarjosivat vain havaitsemista, ja paikannustarkkuus oli noin 20 kilometriä. Myöhemmin tekniikkaa laajennettiin kattamaan käyttö merellä olevissa aluksissa (EPIRB) ja yksittäisissä henkilöissä (PLB ja vuodesta 2016 alkaen MSLD). Kaikissa on siirrytty käyttämään 121,500 MHz:n taajuutta ensisijaisena taajuutena 406 MHz:n taajuuteen, joka on suunniteltu satelliittipaikannusta ja -paikannusta varten.
Sirkka (lehti)
Sirkka, 1886–1887 ja 1895–1896
Toimituksessa olivat aluksi Toini Topelius ja Alexandra Gripenberg ja myöhemmin Alta Dahlgren ja Vera Hjelt.
Sirkka, Nuorten toveri 1926–1930
Vuonna 1926 Nuorten toverin nimeksi tuli Sirkka. Lehden nimen alapuolella luki edelleen ”Nuorten toveri”. Lehteä kustansi WSOY. Lehden tehtävänä oli isänmaallisuuskasvatus ja nuorison yhdistäminen. Sisällissodasta ei ollut kulunut vielä monta vuotta, ja sanaa toveri lehden nimessä pidettiin ongelmallisena.
Hjalmar Löfvingin hienosti piirretty sarjakuva ”Olli Pirteän uudet seikkailut” oli koko sivun kokoinen. Ollin seikkailut tapahtuivat usein ilmalaivalla ja niissä seurattiin melkeinpä unen logiikkaa. Olli Pirteä oli selvästi suomalainen vastine yhdysvaltalaisen sarjakuvataiteilijan Winsor McCayn Pikku Nemolle.
Mustajalka-albatrossi
Esiintyminen
Mustajalka-albatrossi pesii Tyynen valtameren pohjoispuoliskolla Havaijin luoteisilla saarilla sekä kolmella saarella Japanin ulkovesillä: Senkakulla, Boninilla ja Toroshimassa. Pesimäajan ulkopuolella laji vaeltelee laajasti pohjoisella Tyynellämerellä Kiinan, Alaskan ja Meksikon rajaamalla alueella.
Elinympäristö
Pesimäaikana mustajalka-albatrossi asuu karuilla rannoilla, joilta pääosin puuttuu kasvillisuus, hiekkaisilla mailla ja turvesoilla. Pesimäajan ulkopuolella se vaeltelee Tyynellämerellä.
Kirjastot ovat palaessaankin kauniita
Sisältö
Ekholmin mukaan nykykulttuurissa on päädytty kuvakeskeisen sähköisen informaation hajeeseen, jossa tuotetaan lisääntyvää hälyä ja kiirettä, joka on ajattelun ja harkinnan syöpä. Internet on virtsalta haiseva yleisen vessan seinä. Verkon tieto on hajanaista ja epäluotettavaa. Sen sijaan kirjasto on esimerkki asioista, joita ilman nykymuotoista yhteiskuntaa ei olisi.
Internet on saanut ihmiset karttamaan vaivannäköä tiedon hakemisessa. Verkkosivuista ja hakukoneista puhutaan tiedon kokoajina. Todellisuudessa kirjastot ovat olleet tiedon kokoajia 2000 vuotta ennen Googlea. Internetin pinnallisuus on tarttunut myös lehtiin, ja tuloksena on lyhyitä silppukirjoituksia, joihin ei ole syytä palata toisen kerran. Ekholmin mukaan parin vuosikymmenen ajan on eletty teknisessä pöyhkeydessä ja itseriittoisuudessa. Harkitsevan ajattelun ja arvopohjan sijasta vallalla on kiire, itsekkyys ja välinpitämättömyys toisista ihmisistä. Verkkosivut, blogit, videopalvelut, sosiaalinen media ja televisio ovat korkeintaan kirjan itiöitä. Ne eivät edusta lukemista vaan selailua. Lääkärikirjaa ei voi koota internetin käyttäjien omakohtaisista arveluista.
Kirjallisuuden todellinen uhka on kuitenkin Ekholmin mukaan huono kirjallisuus. ”Huonoa ei kannattaisi edes painaa”. Kustantajat haluavat myydä kirjoja, mutta lukijan ongelma on, että hän ei voi ostaa. Klassikkokirjailijoiden teokset ovat usein loppuunmyytyjä. Kirjojen myyntiaika lyhentynyt. Kuluttajat sijoittavat kirjojen sijasta videopeleihin, taulutelevisioihin, kannettaviin musiikkisoittimiin ja muuhun ”hörhötykseen”. ”Useimmille lapsille ostetaan oma pc ja televisio, mutta ei kirjahyllyä. Minusta se on lastensuojelun asia.”
Nordic Futsal Cup 2017
Vuoden 2017 Nordic Futsal Cup järjestettiin Stjørdalissa, Norjassa 28.11.-3.12. 2017. Turnauksen voitti Suomi varmistaen samalla kolmannen perättäisen Pohjoismaiden Mestaruutensa.
Giuseppe Taddei
Taddei tunnettiin muun muassa rooleistaan Giuseppe Verdin ja Giacomo Puccinin oopperoissa, mutta hän tulkitsi myös esimerkiksi Wolfgang Amadeus Mozartia, Richard Wagneria, Gioacchino Rossinia ja Ruggero Leoncavalloa. Hän vetäytyi lavalta vuonna 1974.
Säiliöinti
Toteutustekniikat
Linuxissa säiliöinnin toteuttamiseen käytetään yhdistelmiä ytimen tukemia mekanismeja kuten cgroups-resurssointia ja nimiavaruuksia sekä seccomp, AppArmor ja SELinux oikeusrajoitteita. Eri ratkaisuja ovat Docker, Linux-VServer, lmctfy, LXC, OpenVZ ja Podman. Ohjelmistot kuten Kubernetes, Mesos ja Swarm ovat suunnattu useiden säiliöiden hallintaan useilla eri koneilla klustereissa.
Mnemosyne (lehti)
Lehden synty liittyy kansallisen romantiikan leviämiseen Turun akatemian nuoren polven keskuuteen 1810- ja 1820-lukujen vaihteessa. Sitä ennen Adolf Ivar Arwidssonin johtamat auraseuralaiset olivat vuosina 1817–1818 julkaisseet Aura-nimistä kalenteria. Kreikkalaiselta muistin jumalattarelta nimensä saanut Mnemosyne oli kirjallinen ja oppinut aikakauslehti, jota leimasi suomalaiskansallinen henki. Yliopistoväen lehtenä se jatkoi vuonna 1803 ilmestyneen Allmän Litteratur-Tidningin tehtävää. Esikuvina toimivat Ruotsin romantikkojen Phosphoros ja Svensk Literatur Tidning.
Rottasota (elokuva)
Juoni
Kertoja avaa elokuvan kriittisellä esipuheellaan, jossa luonnehtii nyky-yhteiskuntaa ”rottasodaksi”. Pääministerin tytär ja toisen ministerin poika, teini-ikäiset Johanna ja Rauski seurustelevat. He menevät katsomaan elokuvaa, joka kertoo ympäristön saastumisesta ja maailman tuhoutumisesta. Pääministeri vaatii radiossa yhteiskunnan mätäpesäkkeiden kitkemistä. Nuoret kokoontuvat jazzyhtyeen harjoituskämpälle, kuuntelevat pääministerin puhetta ja kommentoivat sitä kriittisesti. Rauski riitelee oman isänsä kanssa politiikasta ja sanoo haluavansa vallankumousta. Johanna sen sijaan puolustaa isäänsä Raunon syytöksiltä.
Bert Robertsson
Bert Erik Johan Robertsson (s. 30. kesäkuuta 1974 Södertälje, Ruotsi) on ruotsalainen jääkiekkovalmentaja ja entinen puolustaja, joka toimii SHL-joukkue Linköping HC:n päävalmentajana. Hän siirtyi pelaajauransa alussa Pohjois-Amerikkaan suoraan Ruotsin toiseksi korkeimmalta sarjatasolta maan I-divisioonasta. Robertsson pelasi NHL:ää Vancouver Canucksissa, Edmonton Oilersissa ja New York Rangersissa yhteensä 123 runkosarjaottelua tehopistein 4+10=14 ja viisi playoff-ottelua ilman tehopisteitä. Hän pelasi suurimman osan Pohjois-Amerikassa vietetyistä vuosistaan kuitenkin farmiliigoissa, AHL:ssä ja IHL:ssä. Robertsson pelasi ammattilaisuransa lopulla myös yhden kauden Tampereen Ilveksen SM-liigajoukkueessa ja kaksi kautta Södertälje SK:n Elitserien-joukkueessa. Hänet tunnettiin pelityyliltään puolustavana puolustajana, joka ei kaihtanut fyysistä peliä.
Richard Sherman (amerikkalaisen jalkapallon pelaaja)
Sherman oli tärkeä osa Seahawksin NFL:n parhaisiin kuulunutta puolustusta, kun joukkue voitti Super Bowl XLVIII:n kaudella 2013. Hänet valittiin kauden jälkeen yleisöäänestyksellä Madden NFL 15 -pelin kanteen. Pelitaitojensa lisäksi Sherman tunnetaan hyvin räiskyvänä persoonana ja suorapuheisena henkilönä.